Homêros
Homêros (bi grekiya kevn: Ὅμηρος Hómēros, bi yewnaniya îro: Όμηρος Ómiros) bi wateya "dîl", yekemîn helbestvanê yewnanî ye ku tê zanîn. Di 8emîn sedsala b.z. de jiyaye. Dibe ku navê wî ji peyva ho mē horōn (anku, kor an çavnedî) tê. Lewra ew bi xwe kor bûye. Li ser cihê ji dayîk bûna wî nîqaş hene. Hin dibêjin ew li Simîrnayê (Îzmîra îroyîn) hatiye dinyayê, hin jî dibêjin Îtakê, Pîlos, Kolofon, Argos û Xiyos. Lê mirina wî li girava Îosê ye. Homêros bi destanên Îliyad û Odîseya tê zanîn ku ev destan him bingeha kultura Ewropayê dihewîne, him jî meziniya mîtolojiya yewnanî nîşan dide.